open-index/open-wikipedia-markdown huggingface dataset:
Аминта I

**Аминта I** — крал на Античка Македонија (ц. 540 - 498 п.н.е.), даночен вазал на перскискиот крал Дариј I. Син на Алкет I, татко на Александар I, кој го наследил на престолот.

Може да се каже дека со Аминта I почнува историјата на Античка Македонија. Тој бил прв македонски владетел кој одржувал врски со другите држави. Се сојузил со атинскиот тиран Писистрат, а кога неговиот син Хипија бил протеран од Атина, Аминта му ја понудил територијата на Антем на Термајскиот Залив (Солунски Залив) за да може да ги стави грчките феудалци во тој регион под македонска контрола. Оваа понуда е отфрлена од страна на Хипија.

Во почетокот владее со Пиерија и Ботиаја, ги освојува областа покрај делтата на Аксиос и Западна Мигдонија (областа Анатемунт) до северната граница на државата, планината Дисорос. Има добри политички и трговски врски со Пизистратите од Атина. По походот на Дариј против Скитија, Македонија е принудена да ја признае персиската власт; персискиот војсководец Мегабаз испраќа седум персиски пратеници да побараат „земја и вода“ за Дариј (сп. Херодот); на гозбата синот на Аминта, Александар, ги убива Персијците затоа што побарале и жени, што било спротивно на македонските обичаи.

Според попатните забелешки во изворите, кралството на Аминта Први веројатно ги опфаќало областите Пиерија, Ботиаја, Еордаја и Антемунт како и помал дел на подоцнежната Амфакстида. Се чини дека во ова време, притисокот на „вечните“ непријтели на Аргеадите сè уште се чувствувал, илирските племиња на запад и тракиските на исток ниту биле обединети ниту пак толку моќни за да можат посерионо да го загрозат кралството на Аргеадите.

Најголемиот и најсериозниот притисок врз државата на Аминта можел да дојде само од бројните хеленски колонии на крајбрежјето на Халхидик, јужната меѓа на географска и етничка Македонија. Преку овие колонии Хелените веќе вооспоставиле живи трговски врски со Долна Македонија. Но, Аминта кој бил атински проксен одржувал врски со семејството на атинскиот тиранин Пејсисрат.

Вистински неприлики имало единствено долж долниот тек на реката Аксиј, таму се чувствувал отпорот на соседните автономни владетелски куќи, кои жестоко се опирале на централната власт на Аргеадите. Последните години од владеењето на Аминта Први несомнено биле одбележани од политички и воени судири со соседните, автономни македонски племиња. 

## Антички извори
* Херодот v. 17, 94
* Јустин VII
* Тукидид VII. 100;
* Павзаниј IX. 40

## Наводи


Категорија:Кралеви на Античка Македонија
Категорија:Аргеадска династија
Архелај I

[thumb|300px|Монета со ликот на Архелај, [аверс и реверс]]
**Архелај I** — крал на Македонија (413 до 399 п.н.е.). Стапил на престолот по смртта на неговиот татко, Пердика II. Мајка му на Архелај била робинка, а Архелај успеал да дојде до власт со тоа што го убил неговиот чичко Алкет II, братучед и неговиот полубрат кој бил законски наследник. Во текот на своето владеење се докажал како способен и полезен владетел кој од корен ја променил државната административна структура, војската и трговијата.

Кратко по неговото крунисување, Архелај бил соочен со ситуација која му дозволила тотално да ги промени односите на Македонија со Атина, кои претставувале голема закана во последните 50-тина години. Атињаните биле тешко поразени во Сиракуза при крајот на 413&nbsp;г. и најголемиот дел од нивните бродови биле уништени. Поради ова на атињаните очајно им требало огромно количество на дрво за нови бродови и така Архелај бил во состојба да ја постави цената. Потем тој великодушно ги снабдувал со сето дрво кое им требало. Како признание за ова, атињаните го почестиле Архелај и неговите деца со титулата ,,Народен *[[Проксенос]]* и *[[Евергет]]*.

Потоа Архелај се зафатил за спроведување на многу внатрешни реформи. Издал големо количество на монети од одличен квалитет, изградил тврдини, направил прави патишта (од важност за подвижноста на војската) и ја подобрил организацијата на војската, особено коњаницата и хоплитите.

Архелај исто така бил познат како човек од култура и создал посебни културно-уметнички врски со Грција. Во неговото ново седиште Пела (кое го преместил од Ајга) тој почнал да ги прима големите поети, трагичари, вклучувајќи го и Еврипид (кој ги напишал неговите трагедии *Архелај* и *[[Бахите]]* за време на неговиот престој во Македонија), музичари, и сликари, вклучувајќи го и Зевкиј (најславниот сликар во тоа време). Архелај исто така и го вовел празникот Олимпија, кој бил верски празник со атлетски натпревари во чест на Зевс и на музите, а се одржувал во градот Дион (светиот град на античките Македонци). Најголемите атлетичари и уметници биле собрани на едно место за овој настан.

Архелај бил убиен во 399 п.н.е. во лов од страна на еден од неговите пажови, Кратер. Можно е ова дело да било дел од заговор, иако ништо никогаш не се докажало. Дотогаш тој успеал да ја претвори Македонија во регионална воена и економска сила. Тукидид дури и има речено дека Архелај направил повеќе за Македонија отколку сите негови претходници заедно.

## Наводи

## Надворешни врски
* Монети на кралот Архелај
* За потеклото на Архелај

Категорија:Кралеви на Античка Македонија
Категорија:Аргеадска династија
Аминта III

**Аминта III**  —  крал на Македонија од 393/392 г.п.н.е. до 370/369 п.н.е. Бил син на Аридеј татко на Филип II, односно дедо на Александар III Македонски.

Аминта дошол на престолот по десет години проблеми со наследството по убиството на Архелај I. Но тој имал многу непријатели во самата Македонија; во 393 п.н.е. бил истеран од страна на Аргеј II и Илирците, но следната година си го повратил кралството со помош на Тесалија.

По заземањето на власта успеал да ги совлада внатрешните тешкотии, настанати како последица од претходните судири околу престолот и да и обезбеди внатрешна стабилност на македонската држава. Потоа се свртел против неприајтелите што ја загрозувале Македонија однадвор.

Склучил договор со Спарта, кои му помагале да го ликвидира Сојузот на халкидиските градови на чело со Олинт (379 п.н.е.). Аминта III успеал да ги неутрализира и нападите на Илирите, што ја загрозувале македонската држава од запад. Со постојани борби успеал да ги одбрани македонските територии од нападите на надворешните непријатели, да го рашири македонското влијание и да ја афирмира македонската држава како централен балкански фактор. Исто така, влегол во сојуз со Јасон Ферски и предано одржувал пријателство со Атина.

Од неговата жена, Евридика II имал три сина, од кои сите подоцна станаа македонски кралеви: Александар II, Пердика III и Филип II Македонски.

## Чествување
Името на овој крал го носи популарна улица центарот на Скопје, чиј пораншен назив гласел „Ленинова“.

## Наводи

Категорија:Кралеви на Античка Македонија
Категорија:Аргеадска династија
Александар II

**Александар II Македонски** — македонски крал од династијата на Аргеадите во периодот од 369 до 368 п.н.е., по смртта на неговиот татко Аминта III. Тој бил најстар син на Аминта III и на Евридика, брат на Пердика III и на Филип II. За време на неговото владеење се ковале бронзени монети.

Иако веќе бил полнолетен, Александар бил многу млад кога дошол на власт. Ова било многу проблематично за него, бидејќи неговите непријатели продолжиле да војуваат со Македонија. Александар едновремено бил соочен со илирска инвазија од северозапад и напад од истокот од страна на претендентот Павзаниј. Павзаниј набргу зазел неколку града и се заканил на кралицата-мајка, која била во палатата во Пела со нејзините млади синови. Александар ги победил непријателите со помошта на атинскиот генерал Ификрат, кој пловел по македонскиот брег за да го освои Амфиполис.

На барање на Алевдаите, Александар интервенирал во граѓанската војна во Тесалија. Успешно зазел контрола врз Лариса и неколку други градови, но, изневерувајќи го ветувањето кое го дал, поставил македонска војска (гарнизони) во градот. Ова ја испровоцирало Теба која била водечката воена сила во Стара Грција во тоа време. Тебанскиот генерал Пелопид ги истерал Македонците од Тесалија. Потоа го неутрализирал Александар со тоа што ги заштитувал амбициите на Александровиот зет Птоломеј од Алор, и го натерал Александар да го напушти неговиот сојуз со Атина и да се сојузи со Теба. Како дел од овој нов сојуз, Александар морал да предаде заложници, вклучувајќи го и неговиот помал брат Филип.

За време на еден фестивал врз Александар бил извршен атентат по наредба на Птолемај. Иако братот на Александар Пердика III станал крал, тој бил под старосната граница, и Птолемај бил поставен за регент.

## Наводи


Категорија:Кралеви на Античка Македонија
Категорија:Аргеадска династија
Категорија:Родени во непозната година
Коин

thumb|200px|Македонското сонце со кралската дијадема во сончевата топка, симбол на Македонското царство

**Коин** бил крал на Македонското Кралство.

Категорија:Аргеадска династија
Категорија:Кралеви на Кралството Македонија
Категорија:Древномакедонска митологија
Пердика III

мини
мини|Монета на Пердика III со фигура на Хераклеa
**Пердика III** бил крал на Македонија од 365 до 359 п.н.е., наследувајќи го својот брат Александар II.

Пердика бил син на Аминта III и Евридика II. Кога Александар II бил убиен од страна на Птоломеј од Алор, Пердика III бил под старосната граница, па со кралството владеел Птоломеј од Алор како регент. Во 365 п.н.е. Пердика го убил Птоломеј и го презел македонскиот престол.

Пердика бил убиен во битка против илирскиот крал Бардилис, при обид да ја освои горна Македонија. Бил наследен од неговиот многу мал син, Аминта IV, но престолот наскоро бил узурпиран од помладиот брат на Пердика, Филип II.

Категорија:Кралеви на Античка Македонија
Категорија:Аргеадска династија
Категорија:Родени во непозната година
Аминта IV

**Аминта IV** бил крал по титула на Кралството Македонија во 359 п.н.е. и член на династијата Аргеади.

Аминта бил син на кралот Пердика III. По смртта на татко му во 359 п.н.е. станал крал, сѐ уште бил малолетен. Негов тутор и регент на кралството станал Филип II Македонски, најмладиот брат на Пердика, кој тогаш имал 23 години. Истата година Филип II Македонски се прогласил за крал на Македонија. Иако ја узурпирал власта на својот млад внук, не го сметал за опасност по неговото владеење, дури му ја дал раката на својата ќерка Кинана. Но, после убиството на Филип II и доаѓањето на Александар Македонски на власт во 336 п.н.е, ситуацијата се променила. Александар сметал дека Аминта претставува опасност на неговиот пат до престолот и веднаш го погубил.
## Наводи

Категорија:Кралеви на Кралството Македонија
Категорија:Аргеадска династија
Категорија:Луѓе погубени од Александар III Македонски
Категорија:Погубени владетели на Кралството Македонија
Категорија:Родени во непозната година
Супституција (хемија)

Во **супституциската реакција** (или **реакција на замена**), една функционална група од некое хемиско соединение се заменува со друга група.

Во органската хемија, електрофилната и нуклеофилната супституциска реакција се од првенствена важност. Органските супституциски реакции се класифицирани во неколку главни органски реакции во зависност од тоа дали реагенсот што доведува до ваква реакција се смета за електрофилна или нуклеофилна честичка, потоа дали меѓупроизводот во реакцијата е карбокатјон или карбоанјон или слободен радикал и дали супстратот е алифатичен или ароматичен. Деталното разбирање на една реакција помага да се предвиди производот од таа реакција.

Постојат неколку видови на супституции:

## [[Нуклеофилна супституција]]
* Нуклеофилот реагира со алифатичниот супстрат во нуклеофилна алифатичка супституција.
* Кога супстратот е ароматично соединение, реакцијата се нарекува нуклеофилна ароматична супституција.
* Дериватите на карбоксилната киселина реагираат со нуклеофилите во нуклеофилна киселинска супституција.

## [[Електрофилна супституција]]
* Електрофилите најчесто учествуваат во електрофилна ароматична супституција.
* Електрофилните реакции со други незаситени соединенија (освен арените) доведуваат до електрофилна адиција, отколку до супституција.

## [[Радикална супституција]]
Овој тип на супституција вклучува и радикали.

Категорија:Хемиски реакции
Нуклеофилна супституција

алт=SN2 реакција на CH3Cl и Cl|мини|SN2 реакција на CH3Cl и Cl

Во хемијата, **нуклеофилна супституција** е класа на супституциска хемиска реакција во која богатиот со електрони нуклеофил ја напаѓа молекулата и заменува група или атом, наречени заминувачка група. Ова е фундаментална реакција во органската хемија, каде реакцијата се случува на јаглеродниот центар.

Ако се игнорираат електричните полнежи, општата формула на оваа реакција би била:

:Нук**:** + R-ЗГ → R-Нук + ЗГ**:**

Електронскиот пар (**:**) од нуклеофилот (Нук) го напаѓа супстратот (R-ЗГ), притоа образувајќи нова хемиска врска, додека заминувачката група (ЗГ) "заминува" со еден електронски пар. главниот производ во овој случај е R-Нук. Нуклеофилот може да биде електронеутрален или со негативен полнеж, додека супстратот е обично неутрален или со позитивен полнеж.

Пример за нуклеофилна супституција е хидролизата на алкил бромидот (R-Br) под алкални услови, каде напаѓачкиот нуклеофил е OH<sup>−</sup>, а заминувачка група е бромидот (Br-):

:R-Br + OH− → R-OH + Br−

Овие реакции се важни во органската хемија и можат да се поделат на многу начини во зависност од тоа дали се одвиваат на алифатичен (заситен) или (што е многу поретко) незаситен јаглероден центар.

## Наводи

Категорија:Хемиски реакции
Нитрозација

**Нитрозацијата** е хемиска електрофилна супституција на претворба на органските соединенија во нитрозни соединенија. Пример за ваква реакција е реакцијата меѓу нитрити со амини, при што се формираат канцерогените N-нитрозамини.

## Надворешни врски
* Нитрозација на амини 

Категорија:Хемиски реакции
Категорија:Органски реакции
Халогенизација на кетони

Во органската хемија, **халогенизација на кетони** е специјален тип на халогенизација.

Местото на алфа до карбонилната група во еден кетон се халогенизира лесно како резултат способноста да формира енолат во базен или кисел раствор. Пример за ова е броминацијата на ацетон во базен раствор:

:1 чекор:CH_3-CO-CH_3+OH^- \rarr CH_3-CO-CH_2^-+H_2O
:2 чекор:CH_3-CO-CH_2^-+Br_2 \rarr CH_3-CO-CH_2Br+Br^-

Оваа реакција има два чекори, но не е верижна реакција. Повеќекратната броминација може да се случи со оддавање CH3-CO-CHBr2 итн.

Категорија:Хемиски реакции
Нитрозност

**Нитрозо** се однесува на функционална група во органската хемија која има општа формула R-NO. Нитрозните соединенија се подготвуваат и со редукција на нитро соединенијата или со оксидација на хидроксиламините.

## Поврзано
* Нитрозамин

Категорија:Органска хемија
Категорија:Функционални групи
Алкил

**Алкил** е едновалентен радикал кој содржи само јаглеродни и водородни атоми, поредени во синџир. Алкилите образуваат хомолошки низи со општа формула CnH2n+1. Примери се метилот CH3**·** (добиен од метанот) и бутилот C4H9**·** (добиен од бутанот). Тие обично не се наоѓаат слободни во природата, а се присутни како дел од поголеми разгранети верижни органски молекули. Како одделни тие се слободни радикали и многу реактивни.

Структурата на еден алкил е иста како неговиот прав верижен алкански дел но без еден водороден атом. На пример, структурата на метилот (најмалиот алкил) е ваква:

::Податотека:Alkyl.png

Алкилите се радикали сè додека три од четири валентни електрони се користат во врзувањето на еден од јаглеродните атоми.

Додека се радикали, алкилите обично се наоѓаат како делови од поголеми структури. Радикалите се претставуваат во општите формули со помош на симболот *R*, како во општата формула на естерите. Во многу случаи R претставува алкил, иако може да е било кој радикал.
## Наводи

Категорија:Функционални групи

Категорија:Супституенти
Киселинска дисоцијациска константа

[thumb|305px|alt=Acetic acid, CH<sub>3</sub>COOH, is composed of a methyl group, CH<sub>3</sub>, bound chemically to a carboxylate group, COOH. The carboxylate group can lose a proton and donate it to a water molecule, H<sub>2</sub>0, leaving behind an acetate anion CH<sub>3</sub>COO- and creating a hydronium cation H<sub>3</sub>O. This is an equilibrium reaction, so the reverse process can also take place.|[Оцетна киселина, слаба киселина, донира протон (водороден јон, обележан со зелена боја) на вода во реакција на рамнотежа за формирање ацетат јон и хидрониум јон .]]
Во хемијата и биохемијата, **киселинска дисоцијациска константа** (**''K''<sub>a</sub>**) е специфичен вид на рамнотежна константа што укажува на степенот на дисоцијација на водородните јони во киселина. Рамнотежата е онаа на протонскиот трансфер од киселина, HA, до вода:

:HA(aq) + H2O(l) → H3O+(aq) + A–(aq)

:K_a = \frac{[\mbox{H}_3\mbox{O}^+][\mbox{A}^- ]} {[\mbox{HA}]}

Рамнотежата често се пишува како "H+(aq)", што ја рефлектира Бренстед-Лауриевата теорија за киселините:

:HA(aq) → H+(aq) + A–(aq)

Бидејќи оваа константа се разликува за секоја киселина и е многу варијабилна, киселинската константа е често презентирана од адитивната инверзија на нејзиниот логаритам:

:p*K*a = −log10 *K*a*'

Со употреба на киселинската дисоцијациска константа може да се одредат [[концентрација]]та на киселината, нејзината [[конјугирана база]], [[протон]]ите и [[хидроксид]]ите. Ако некоја киселина е делумно [[Неутрализација|неутрализирана]], *K''a исто така моѓе да се користи за пронаоѓање на pH вредноста на добиениот пуфер.

## Наводи

Категорија:Киселини
Категорија:Аналитичка хемија
Категорија:Физичка хемија
Категорија:Бази
Заминувачка група

**Заминувачка група** е атом или молекула што се одделува од некоја органска молекула која по одделувањето се нарекува резидуален или главен дел. Способноста за една функционална група да се оддели е наречена *лабилност*.

Колку е пониска pK<sub>a</sub> на конјугираната киселина, толку е подобро за заминувачката група, бидејќи таа се стабилизира мошне лесно на притоа создадениот негативен електричен полнеж. Во спротивно, јака база е сиромашна заминувачка група. S<sub>N</sub>1 реакциите претпочитаат халидни јони како заминувачки групи.

За време на S<sub>N</sub>2 нуклеофилен напад, се развива делумен негативен полнеж на заминувачката група. За време на SN1 реакциите, заминувачката група се анјонизира и "заминува".

Во немеханичките трансформации, заминувачките групи се супституентната група присутна во супстратот и производот.

Категорија:Органска хемија
Категорија:Органски реакции

Категорија:Реакциски механизми
Електрофилна супституција

**Електрофилната супституција** е супституциска хемиска реакција во која еден електрофил заменува друга група, но обично не секогаш водородна. Електрофилната супституција е карактеристична за ароматичните соединенија. Електрофилната ароматична супституција е важен начин на претставување на функционалните групи во прстенот на бензенот. Друга подреакција на оваа реакција е електрофилната алифатична супституција.

## Електрофилна ароматична супституција

Најважни реакции од овој тип се ароматична нитрација, ароматична халогенација, ароматична сулфонација и ацилатичко-алкилирачките Фридел-Крафцови реакции.

## Електрофилна алифатична супституција

Кај електрофилната супституција во алифатичните соединенија, електрофилот ја заменува функционалната група. Оваа реакција е слична со нуклеофилната алифатична супституција каде реактантот нуклеофил. Двата електрофилни реакциони механизми: **С<sub>E</sub>1** и **С<sub>E</sub>2** (**С**упституција, **E**лектрофил) се исто така слични со оние на реакциите SN1 и SN2.
 
Електрофилни алифатични супституциони реакции се:
   
* Нитрозација
* Халогенизација на кетони
* Кето-енол тавтомеризам
* Алифатично диазониум спарување
* Јаглеродно внесување меѓу C-H врските.

Категорија:Хемиски реакции
Македон

**Македон** – може да се однесува на:

*Македон (митски предок) — митски епонимен јунак и предок на античките Македонци според чие име потекнува името Македонија
*Античка Македонија — друго име за античкото македонско кралство 
*ПД „Македон“ — планинарско друштво од Скопје, основано во 2008 година, според чие име е именувана и планинарската патека односно трансверзала по централниот планински масив Мокра
* Машко лично име

Категорија:Појаснителни страници
Верижна реакција

**Верижна реакција** — последователност од реакции каде реактивниот продукт или меѓупроизвод предизвикува додатни реакции.

Постојат повеќе видови на верижни хемиски реакции:

* Јадрена верижна реакција
* Електронска верига
* Маркова верига
* Полимеразна верижна реакција итн.

Категорија:Хемиски реакции
Производ (хемија)

**Производ** или **продукт** — супстанција во хемијата, која се добива на крајот на една хемиска реакција. Во верижните реакции постојат и реактивни производи кои предизвикуваат нова реакција.

## Наводи

Категорија:Хемиски реакции
Енолат

**Енолат** — анјон кој се добива при загуба на протони од алфа јаглеродот на карбонилната група, односно тој е анјон на еден енол.

На пример, базите абстрахираат еден протон од ацетонот за да формираат енолатен анјон.

Енолатниот анјон се стабилизира со резонанција и затоа алфа водородот е кисел.

## Поврзано
* Кето-енол тавтомеризам

## Наводи

Категорија:Анјони
Хидрониум

**Хидрониум** е често име за водородниот катјон H3O+ кој се добива од протонацијата на водата.

Според номенклатурата на МСЧПХ, овој јон треба да се именува како *оксониум*. Исто така се препорачува и името *хидроксониум*.

Хидрониумот е јон кој се добива од водна молекула во присуство на водородни јони. Овие хидрони не постојат во слободна состојба - тие се многу реактивни и се раствораат во вода. Извор за овие хидрони е главно некоја киселина, но додека водата може да се однесува и како киселина, хидрониум јонот постои и во чистата вода. Овој посебен случај при којшто вода реагира со вода за да образува хидрониумски (а и хидроксидни) јони се нарекува автојонизација на водата. Притоа образуваните хидрониуми се малку на број и краткотрајни.

Хидрониумот е многу кисел - на 25&nbsp;°C, неговата pKa вредност е -1,7. Тој е најкиселата фундаментална честичка што може да постои во водата - секоја појака киселина ќе ја јонизира и протолизира водната молекула за да се образува хидрониум јон. Киселоста на хидрониум јонот е точен стандард кој се користи за да се процени јачината на некоја киселина во вода: јаките киселини мораат да бидат подобри протон-дарители отколку хидрониумот, инаку значаен дел од киселината ќе постои во нејонизирана состојба. За разлика од хидрониумите кои се резултат на водната автодисоцијација, овие хидрониум јони се подолготрајни и концентрирани, во пропорција со силата на растворената киселина.

pH вредноста на еден раствор е мерка за неговата протонска концентрација. Додека овие протони реагираат со водата за да образуваат хидрониуми, киселоста на водниот раствор е определена со неговата хидрониумска концентрација.

## Наводи

Категорија:Катјони
Категорија:Зборови што ги нема во ТРМЈ
Категорија:Киселини
Категорија:Хемија на водата
Список на држави во светот

Ова е **список на [[држава|државите]]** во светот. Во светот постојат 193 признати независни држави, од кои 192 се членки на Обединетите нации (сите држави освен Ватикан). Во Европа постојат 44 независни држави, во Азија 47, во Африка 53, во Америка 35 и во Океанија 14. Покрај независните држави, во светот постојат уште 70 зависни и спорни територии, како и еден протекторат на Обединетите нации.

:**Напомена**: *Овој список ги вклучува само меѓународно признатите држави. За целосниот список со непризнатите држави и зависни територии видете [[Список на држави и територии по површина]].*



File:World population.PNG|Население во светот
File:Countries by area.svg|Држави според територија
File:World population density map.PNG|Густина на население



## Држави

## Белешки

## Литература
* Auswärtiges Amt (Hrsg.): *Länderverzeichnis für den amtlichen Gebrauch in der Bundesrepublik Deutschland (Deutsch, Englisch, Französisch, Spanisch).* Deutscher Bundes-Verlag, Berlin 2005. ISBN 978-3-923106-06-6
* Redaktion Weltalmanach (Hrsg.): *Der Fischer Weltalmanach 2009 + CD-ROM: Zahlen Daten Fakten.* Fischer, Frankfurt am Main 2008. ISBN 978-3-596-72909-8

## Поврзано
* Список на земји со помалку од 100.000 жители
* Википедија:Шаблони/Држави
* Список на државни знамиња
* Список на државни грбови

*
Автојонизација на водата

мини|Автопротолиза на вода, давајќи јони на хидроксид и хидрониум
**Автојонизацијата на водата** е хемиска реакција во која две водни молекули реагираат, притоа образувајќи хидрониум јон (H3O+) и хидроксиден јон (OH-):

:H_2O_{(l)}+H_2O_{(l)} \Leftrightarrow H_3O^+_{(aq)} + OH^-_{(aq)}

Оваа реакција е исто така позната и како самојонизација или автодисоцијација на водата. Таа е пример за автопротолиза и зависи од амфотерната природа на водата.

Чистата вода не е само едноставна колекција од H2O молекули. Дури и во чистата вода, осетливи прибори можат да детектираат многу мала електрична спроводливост од 0,055 µS. Според теориите на Сванте Арениус, ова е резултат на присуството на јоните.

Категорија:Хемиски реакции
Категорија:Хемија на киселините и базите
Категорија:Хемија на водата
Протонација

**Протонација** е адиција на протон (H<sup>+</sup>) на атом, молекула или јон. Бренстед-Лауриева киселина е супстанција што протонира друга супстанција. Обратен процес од протонација е депротонација.

Категорија:Хемиски реакции
Категорија:Реакциски механизми
Сименс (единица)

[image_size=240px|мини|[Вернер фон Сименс по кого е именувана единицата]]
**Сименс** (симбол: S) — SI изведена мерна единица за електрична спроводливост. Именувана е по германскиот истражувач Ернст Вернер фон Сименс.

За спроводни и полуспроводни елементи, електричниот отпор *R* и електричната спроводливост *G* се дефинирани како:

G = \frac1R = \frac{I}V, 

каде
* *G* е електричната спроводливост,
* *R* е електричниот отпор,
* *I* е моменталната струја низ направата, 
* *V* е падот на напонот (разлика во електричниот потенцијал) низ направата.

Единицата сименс за спроводливоста *G* е дефиниран со:

1 S = 1 A/V = 1 A2/W = 1 кг−1·m−2·s3·A2
=1&nbsp;Ω−1.

## Наводи

## Надворешни врски
*Brochure "The International System of Units" issued by the BIPM
*Different units named after Siemens 

Категорија:Единици за електрична спроводливост
Категорија:Изведени SI-единици
Категорија:Зборови што ги нема во ТРМЈ
Џон Констабл

мини|десно|200п|Автопортрет на Џон Констабл (1806)
**Џон Констабл** (анг. *John Constable*;  – ) — англиски уметник од времето на Романтизмот. Роден е во Источен Берголт, село крај реката Стур во Сафолк, Англија. Татко му бил богат трговец со пченка и Констабл работел кај татко му по завршувањето на училиштето. Меѓутоа наскро сфатил дека не му лежи тој занает и отишол да студира во Лондон. Ја изложил својата прва слика во 1802&nbsp;г.

Констабл е познат по своите предели, иако за врем на неговиот живот продал само 20 слики и не бил избран за член на Кралската Академија сè до 52 годишна возраст, само 8 години пред неговата смрт. Во тоа време, неговите дела биле повеќе ценети во Франција, а неговото дело „Кола сено“ било изложено во парискиот салон во 1824 год.

Областа Дедемска Долина во Сафолк е позната како „Констаблов крај“. Поглед на Флетфордската воденица, е предмет на една од неговите слики, „Кола сено“. Таа била во сопственост на неговиот татко, богат мелничар. Блиската колиба Бриџ е во сопственост на Националниот фонд.

Констабл бил заљубен во Марија Бикнел, локална девојка чиј татко, кој бил адвокат кој се познавал со кралот и кој не го сметал Констабл за достоен на неговата ќерка. По пет години, тој конечно дал дозвола за брак во 1816 год. По раѓањето на седум деца, Марија умрела од туберкулоза во 1829, настан кој влијаел погубно на нејзиниот сопруг.

Констабл извршил влијание врз францускиот уметник Ежен Делакроа и Барбизонската школа, кои и почнале да скицираат на отворено како него. Француските импресионисти исто така ги темелеле своите техники за фаќање на разни светлини на него.

## Дела
* „Дедемска Долина“ (1802)
* „Кола сено“ (18210)
* „Солсбериската катедрала од епископскиот имот“ (1825)
* „Пченкарно поле“, 1826.
* „Солсберската катедрала од ливадите“ (1829)
* „Брајтонската плажа со едреници“ (1824)
* „Бродоградителство близу Флетфордската воденица“ (1815)
* „Студија на перјести облаци“ (~1822)
* „Колиба кај Источен Берголт“ (1833).

## Галерија

Податотека:Katedrala-Salisburi.jpg|„Солсбериската катедрала од епископскиот имот“ (1825)
Податотека:Beliot konj.jpg|„Белиот коњ“ (1819)
Податотека:Pogled-Staur.jpg|„Поглед на реката Стур близу Дедем“
Податотека:Stretford-vodenica.jpg|„Стретфорската воденица“


Категорија:Англиски сликари
Категорија:Британски уметници
Категорија:Романтизам во сликарството
Категорија:Членови на Кралската академија
Категорија:Луѓе од Сафолк
Термодинамика

**Термодинамиката** е физичка дисциплина што ги изучува својствата на топлинската енергија и нејзините трансформации. Се дели на **рамнотежна термодинамика** и **нерамнотежна термодинамика**. Рамнотежната термодинамика ги изучува системите што се во состојба на стационарна термодинамичка рамнотежа, додека нерамнотежната термодинамика ги изучува оние системи што не се во состојба на термодинамичка рамнотежа.

Кога зборуваме за термодинамиката, вообичаено се мисли на феноменолошката термодинамика која термодинамичките системи ги изучува феноменолошки, односно со воопштување на експерименталните резултати и не водејќи сметка за микро одликите на системите.
Законитостите во термодинамиката се засновани на термодинамичките принципи.

**Статистичката термодинамика** има сосема поинаков приод при изучувањето на термодинамичките системи. За неа основно е познавањето на Хамилтоновиот оператор на системот, којшто преку методот на фазни ансамбли овозможува да се определи најпрвин статистичката сума (интеграл) а потоа и соодветната величина за „врска“ помеѓу микро и макро одликите на термодинамичките системи. Величините за врска се термодинамички потенцијали коишто зависат од изборот на фазниот ансамбл.

*
Категорија:Енергија
Категорија:Хемиско инженерство
Термодинамички потенцијали

Во термодинамиката, **термодинамичките потенцијали** се параметри вклучени во еден термодинамички систем и кои имаат димензии на енергија. Се нарекуваат потенцијали бидејќи ја опишуваат количината на потенцијална енергија во еден термодинамички систем кога е изложен на некои промени. Различните потенцијали кореспондираат со различните промени на кои може да е изложен системот. Четирите најважни термодинамички потенцијали се: 

каде *T* = температура, *S* = ентропија, *P* = притисок, *V* = волумен. Хелмхолцовата слободна енергија се обележува некогаш и со симболот *F*, но користењето на *A* е препорачано од ИУЧПХ (IUPAC). N_i е бројот на честички од тип *i* во системот. Поради комплетност, групата од сите N_i се вклучува во природните променливи, иако тие се игнорираат понекогаш.

Категорија:Термодинамика
Бошњаци

thumb|200px|Грбот со лилјани, национален симбол на Бошњаците (поранешно државно знаме на БиХ)
**Бошњаците** (босански: *Bošnjaci*) се јужнословенски народ кој живее главно во Босна и Херцеговина и регионот Санџак во Србија и Црна Гора. Има и бошњачки заедници во околните балкански земји, Европа и Америка. Нивната бројност е нешто помалку од 3 милиони. Тие се главно потомци на словенското население на средновековна Босна кое било исламизирано за време на отоманското владеење. Нивната главна одлика е нивната муслиманска вероисповед, приврзаноста кон Босанскиот историски регион, заедничката култура, а зборуваат на босански јазик, кој е речиси идентичен на српско-хрватскиот јазик. Повеќето презимиња на Бошњаците завршуваат на -иќ. Босанскиот јазик е службен јазик во Босна и Херцеговина.

## Поврзано
* Босанци — поопшт поим за припадници на сите народи од БиХ
* Македонски Бошњаци

## Наводи

*
Руси

**Русите** се најбројниот словенски народ кој припаѓа на источнословенската група на народи и јазици. Русите бројат околу 140 000 000 луѓе и главно се населени во Русија (81% од населението), а има големи руски заедници во поранешните републики на СССР, Летонија каде сочинуваат 26% од населението) , Естонија (25% од населението), Казахстан (23% од населението), Украина (17% од населението), Белорусија (8% од населението), а во поново време се забележуваат и големи руски емигрантски заеднци во САД, Австралија и Канада.

Русите говорат на руски јазик кој е најзборуваниот словенски јазик и во огромно мнозинство се православни христијани.

## Русите како мотив во уметноста и во популарната култура
Во романот „Злосторство и казна“, Фјодор Достоевски пишува дека „Русите, воопшто, се широки луѓе... широки како нивната земја и необично се наклонети кон фантастичното и хаотичното...“ Во расказот „Твор и Калинич“ од збирката „Записите на ловецот“, рускиот писател Иван Тургенев пишува: „Русот толку верува во својата сила, што не се штеди ниту себеси: тој малку се бави со своето минато и смело гледа напред. Што е добро — тоа му се допаѓа, што е паметно — тоа дај му го, а од каде доаѓа тоа — нему му е сеедно.“

Во своето дело „Богатството на царот Радован“, српскиот поет Јован Дучиќ, кога ги опишува особините на руските жени, за нив вели дека се само љубовници. Во романот „Подемот и падот на Паркинсоновата болест“, српскиот писател Светислав Басара вели дека Русите се наклонети кон претерување, гигантизам и вознесување над сите човечки мерки. Исто така, тој пишува дека гревовите на Русите се големи, зашто тие дрско се мешаат во божјата работа и сакаат да го спасат светот, како и дека Русите се по природа идеалисти дури и тогаш кога се приврзаници на материјалистичките доктрини.

Една песна на полскиот поет Збигњев Херберт се вика „Приказна за руските емигранти“.

Една песна од албумот „Сонот на сините желки“ на британскиот рок-музичар Стинг се вика „Русите“ (англиски: *Russians*).

## Наводи

*
Категорија:Народи во Русија
Украинци

мини|250п|десно|Украински народни носии.

**Украинците** се источнословенски народ претежно населен во Украина (каде што чинат 77,8% од населението). Големи украински заедници има во Русија, Белорусија, Казахстан, САД и Канада.

Украинците зборуваат на украински јазик, којшто припаѓа на источнословенската група на јазици и се во мнозинство православни  христијани.

Во минатото, во царска Русија Украинците биле нарекувани Малоруси.

## Потекло

## Култура
### Носии
### Фолклор

## Историја

## Население

## Извори


Категорија:Народи во Европа
Категорија:Народи во Украина
Категорија:Народи во Русија
Категорија:Словени
Црногорци

**Црногорците** (црногорски: Црногорци/*Crnogorci*) се најмалубројниот јужнословенски народ. Црногорците претежно живеат во Црна Гора. Вкупниот број на Црногорци е околу 350.000, а најмногу се застапени во својата татковина со 45 %, односно 278.865, а во Србија ги има околу 38.000. Црногорски заедници има во околните земји — Косово, Босна и Херцеговина, Хрватска, Словенија, а ги има и во Македонија. Повеќето Црногорци говорат на српски јазик, но голем број зборуваат и на црногорски јазик.

## Религија
мини|лево|Машка црногорска носија

Повеќето Црногорци се православни христијани од кои дел се припадници на Црногорската Православна Црква, а дел се припадници на Српската православна црква. Исто така има Црногорци со исламска вероисповед, како и припадници на католичката црква. Иако Црна Гора има околу 20% муслимани, не се сите етнички Црногорци, бидејќи меѓу нив има Бошњаци, Албанци и Роми. Исто така, може да се сретнат луѓе кои се изјасниле како муслимани по националност, но сепак нивниот јазик е црногорски.

## Црногорците како тема во уметноста
* „Црногорецот на Црногорката“ (*Црногорац Црногорки*) - песна на српскиот поет Ѓура Јакшиќ.
* „Бонапарт и Црногорците“ — песна на Пушкин од 1834 година.

## Наводи

## Поврзано
* Црна Гора
* Јужни Словени
* Црногорски јазик
* Црногорска Православна Црква

## Надворешни врски
* Сојуз на Црногроци во Америка (англиски)
* Шпиро Кулишиќ: За етногенезата на Црногорците (црногорски)
* Етничко потекло на Црногорците (српски)

*
Просениково

**Просениково** — село во Општина Струмица, во околината на градот Струмица.
thumb|десно|Клуб на пензионери
thumb|десно|Старата селска чешма
thumb|десно|Новата селска чешма
thumb|десно|Куќа во селото
## Географија и местоположба

Просениково се наоѓа во југоисточниот дел на Република Македонија. Од најблискиот град Струмица е оддалечен 4 километри.

Надморската височина во селото е 226 метри а површината на селото изнесува 507&nbsp;ха.

Селото се граничи со Добрејци, Пиперево, Дабиле, Чанаклија, Сарај.

## Историја

Селото се споменува во времето на царот Душан.

## Стопанство

Претежно занимање на населението е земјоделството. Обработливото земјиште во селото зафаќа површина од 373&nbsp;ха.

## Население

Според германска карта издадена во 1941 година, а заснована на пописот на Кралството Југославија од 1931 година, селото имало 450 Македонци.

Според пописот на населението на Македонија од 2002 година, селото има 1.550 жители и 358 домаќинства. Од жителите 1.543 се Македонци, 5 се Срби, а 3 се останати.

Според последниот попис од 2021 година, во селото живееле жители, од кои Македонци и лица без податоци.

## Општествени установи
* Основно училиште "Герас Цунев"
* Дом на култура

## Самоуправа и политика

### Избирачко место

Во селото постојат избирачките места бр. 1772 и 1773 според Државната изборна комисија, сместени во младински дом.

На претседателските избори во 2019 година, на овие избирачки места биле запишани вкупно 1.340 гласачи.

На Македонски парламентарни избори во 2020 година, на овие избирачки места биле запишани вкупно 1.352 гласачи.

## Културни и природни знаменитости
* Црква „Рождество на Пресвета Богородица“

## Редовни настани

## Личности

* Андон Митев Грозданов — македонски револуционер.

## Култура и спорт

## Иселеништво

## Наводи

## Надворешни врски


Категорија:Села во Општина Струмица
Категорија:Струмички села
Категорија:Села во Македонија
Рич

**Рич** — село во Општина Струмица, во околината на градот Струмица.
[thumb|десно|Влезот на [Црква „Св. Илија“ - Рич|црквата Свети Илија]]
[thumb|десно|[ОУ „Маршал Тито“ - Рич|ОУ „Маршал Тито“]]
thumb|десно|Селска чешма
thumb|десно|Куќа во селото

## Географија и местоположба

Рич се наоѓа во југоисточниот дел на Република Македонија. Од најблискиот град Струмица е оддалечен 21 километри.

Надморската височина во селото е 509 метри а површината на селото изнесува 2450&nbsp;ха.

## Историја

## Стопанство

Претежно занимање на населението е сточарство и производство на вар. Обработливото земјиште во селото зафаќа површина од 453&nbsp;ха.

## Население

Според статистиката на Васил К’нчов („Македонија, Етнографија и статистика“) од 1900 година, во Рич живееле 225 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Рич имало 280 Македонци, под врховенството на Бугарската егзархија.

Според германска карта издадена во 1941 година, а заснована на пописот на Кралството Југославија од 1931 година, селото имало 400 Македонци.

Според пописот од 2002 година, во селото имало 103 домаќинства и 382 жители, од кои 381 Македонец и 1 Србин.

Според последниот попис од 2021 година, во селото живееле 315 жители, од кои 291 Македонец и 24 лица без податоци.

## Општествени установи
* Подрачно Основно училиште Маршал Тито
* Дом на култура

## Самоуправа и политика

### Избирачко место

Во селото постои избирачкото место бр. 1767 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 316 гласачи.

На Македонски парламентарни избори во 2020 година, на овие избирачки места биле запишани вкупно 322 гласачи.

## Културни и природни знаменитости

* Црква Св. Илија
* Марна Скрка, археолошко наоѓалиште од доцноантичко време.
* Ченчиште, археолошко наоѓалиште од доцноантичко време.

## Редовни настани

## Личности
**Личности родени во Рич:**

* Борка Арсова — учесник во НОВ на Македонија.

## Култура и спорт

## Иселеништво

## Наводи

## Надворешни врски


Категорија:Села во Општина Струмица
Категорија:Струмички села
Категорија:Села во Македонија
Категорија:Села со слава Илинден во Македонија
Владиевци

**Владиевци** или **Владевци**, на месниот говор: **Ладевци** — село во Општина Василево, во околината на градот Струмица.

## Географија

[thumb|лево|[ОУ „Гоце Делчев“ - Владиевци|ОУ „Гоце Делчев“]]
thumb|лево|Спортско игралиште
[thumb|десно|[Црква „Успение на Пресвета Богородица“ - Владиевци|Црква „Успение на Пресвета Богородица“]]
thumb|десно|Пошта

Владиевци се наоѓа во југоисточниот дел на Република Македонија, во западниот дел на Струмичка Котлина, чиј атар допира со територијата на Општина Радовиш и припаѓа на Општина Василево. Од најблискиот град Струмица е оддалечен 11 километри. Низ селото поминува патот Струмица-Радовиш.

Надморската височина во селото е 289 метри додека селото зафаќа површина од 7,1&nbsp;км2. Од нив 396,6 хектари се обработливо земјиште, 241,9 хектари се шуми и 9,6 се пасишта

Селото се дели на Старо и Ново. Стариот дел е помал, и се наоѓа западно од новиот. Ново Владиевци е изградено околу автопатот А4 (или Р1403) и се наоѓа на околу 1&nbsp;км источно од по локалниот пат крај Требичка Река.

## Историја
### Отоманско Царство

Во текот на XIX век, селото било чисто македонско. Според статистиката на Васил К’нчов („Македонија. Етнографија и статистика“) во 1900 година селото имало 245 жители Македонци.

### Југославија

По крајот на Првата светска војна, според Нејскиот мировен договор, селото било вклучено во составот на Кралство СХС. По крајот на Втората светска војна, Владиевци било вклучено во НР Македонија, во составот на СФРЈ.

### Македонија

По распаѓањето на СФРЈ, селото формално било вклучено во составот на Република Македонија. Според територијалната организација на Република Македонија, селото припаѓа на Општина Василево.

## Демографија

Според германска карта издадена во 1941 година, а заснована на пописот на Кралството Југославија од 1931 година, селото имало 250 Македонци и 100 Турци.

Во 1961 година селото имало 492 жители, од кои 460 Македонци и 25 Турци. Во 1994 година во селото живееле 723 луѓе, од кои 718 Македонци и 5 Срби.

На пописот од 2002 година, селото имало 684 жители. Следува табела на националната структура на населението

Според последниот попис на населението на Македонија од 2021 година, Владиевци има 544 жители.

Следува табела на народносната структура на населението:

## Институции и знаменитости

* Црква „Успение на Пресвета Богородица“
* ОУ „Гоце Делчев“
* Спортско игралиште
* Пошта
* Бензинска пумпа

## Самоуправа и политика

### Избирачко место

Во селото постои избирачкото место бр. 1797 според Државната изборна комисија, сместени во просториите на амбуланта.

На претседателските избори во 2019 година, на ова избирачко место биле запишани вкупно 595 гласачи.

## Наводи

## Надворешни врски
* Општина Василево 


Категорија:Села во Општина Василево
Категорија:Струмички села
Категорија:Села во Македонија
Висока Маала

**Висока Маала** — село во Општина Василево, во околината на градот Струмица.

## Географија и местоположба

thumb|лево|Старата училишна зграда.
[thumb|лево|Новата зграда на [ОУ „Атанас Нивичански“ - Висока Маала|ОУ „Атанас Нивичански“]]
[thumb|десно|[Џамија (Висока Маала)|Џамија]]
thumb|десно|Стари гробишта

Висока Маала се наоѓа во југоисточниот дел на Република Македонија, во северниот високопланински дел на Струмичка Котлина, во источниот дел на Општина Василево, додека атарот на селото граничи со Општина Босилово. Од најблискиот град Струмица е оддалечен 17 километри.

Надморската височина во селото е 555 метри додека селото зафаќа површина од 19,6&nbsp;км2. Од нив 1819,9 хектари се шуми, 116,5 хектари се обработливо земјиште и 21,3 се пасишта

## Историја
### Отоманско Царство

Во текот на XIX век, селото било чисто турско. Во „Етнографија на Адријанопол, Монастир и Салоника“ се вели дека во 1873 г. селото се состоело од 20 семејства и 55 жители Турци Според статистиката на Васил К’нчов („Македонија. Етнографија и статистика“) во 1900 година селото имало 185 жители Турци.

### Југославија

По крајот на Првата светска војна, според Нејскиот мировен договор, селото било вклучено во составот на Кралство СХС. По крајот на Втората светска војна, Висока Маала била вклучена во НР Македонија, во составот на СФРЈ.

### Македонија
Според тековната територијална организација, селото припаѓа на Општина Василево.

## Демографија

Според германска карта издадена во 1941 година, а заснована на пописот на Кралството Југославија од 1931 година, селото имало 150 Турци.

Во 1961 година селото имало 342 жители. Во 1994 година во селото живееле 410 Турци.

На пописот од 2002 година, селото имало 497 жители. Следува табела на националната структура на населението

Според последниот попис на населението на Македонија од 2021 година, Долно Лисиче има 697 жители.

Следува табела на народносната структура на населението:

## Институции и знаменитости

* Џамија
* ОУ „Атанас Нивичански“

## Самоуправа и политика

### Избирачко место

Во селото постои избирачкото место бр. 1808 според Државната изборна комисија, сместени во просториите на основното училиште. Во ова избирачко место е опфатено и селото Нивичино.

На претседателските избори во 2019 година, на ова избирачко место биле запишани вкупно 430 гласачи.

## Наводи

## Надворешни врски
* Општина Василево 


Категорија:Села во Општина Василево
Категорија:Струмички села
Категорија:Села во Македонија
Нивичино

**Нивичино** — раселено село во Општина Василево, во околината на градот Струмица. Денес е раселено и од него остануваат мошне малку градби.

## Географија и местоположба
Селото се наоѓа северно од Струмица, на планината Готен.

## Историја
Во „Етнографија на вилаетите Адријанопол, Монастир и Салоника“ се вели дека во 1873 г. *Нивичин* (Nivitchine) е село сп 35 домаќинства сочинети од 124 Македонци. Според статистиката на Васил К’нчов („Македонија. Етнографија и статистика“) од 1900 г. *Нивичено* има 165 жители, сите Македонци христијани.

Според секретарот на Бугарската егзархија Димитар Мишев, во 1905 година во Нивичино имало 224 Македонци под врховенството на Цариградската патријаршија.

Во селото и неговата околина дејствувала Нивичанската чета предводена од револуционерот Атанас Цонев. Освен против отоманските власти, таа се борела и против врховистите кои минувале низ селото. Попозната акција во која учествувала четата е аферата „Мис Стон“.

## Стопанство

## Демографија
Според германска карта издадена во 1941 година, а заснована на пописот на Кралството Југославија од 1931 година, селото имало 300 Македонци. 

Од 1994 година, селото е наполно раселено и нема жители. Најголем број на население било забележано во 1953 година, за понатаму да почне постепено да опаѓа. На табелата е прикажан преглед на населението во сите пописни години: 

### Родови
Според истражувањата од 1928 година, родови во селото.

* **Староседелци:** *Николовци со Пецовци, Василевци, Аврамовци, Витановци, Рујковци и Стоиловци (15 к.), Цоневци (5 к.), Масларци со Костадиновци (7 к.), Цековци со Јовановци, Трајановци и Димитријевци (5 к.)*
* **Доселеници:** *Гоцевци (4 к.), Малиновци (3 к.) и Ристовци (2 к.)* доселени се во 1913 година од раселеното село Рајанци, се наоѓало помеѓу Струмичко и Радовишко.

## Општествени установи

## Самоуправа и политика

### Избирачко место

Селото е опфатено во избирачкото место бр. 1808 според Државната изборна комисија, сместени во просториите на основното училиште на селото Висока Маала.

На претседателските избори во 2019 година, на ова избирачко место биле запишани вкупно 430 гласачи.

## Културни и природни знаменитости
;Цркви
* Црква „Св. Илија“ од XIX век

## Редовни настани

## Личности
* Атанас Цонев - Нивички (1857 - по 1943) — македонски револуционер
* Димитар Нивичанов или Нивичански ( 1896 - по 1975) — офицер во Бугарија, активен во македонската емиграција во Бугарија

## Култура и спорт

## Иселеништво

## Наводи

## Надворешни врски

* Селото на војводата Атанас Цонев-Брадата Нивичино, ја чува тајната за последните денови од заложништвото на Мис Стон, Дрнка.мк, 24 мај 2020 г.

Категорија:Села во Македонија
Категорија:Струмички села
Категорија:Села во Општина Василево

Категорија:Раселени села во Македонија